

Eesti Juristide Liit

Juhatuse koosoleku protokoll nr 10

Tallinn, 07.01.2025

Eesti Juristide Liidu büroo, Maakri 29, Tallinn

Koosolekul osalesid juhatuse liikmed Katarina Talumäe, Rait Sannik ja Meelis Pirn ning büroo juhataja Victoria Mets.

Koosolekut juhatas: Katarina Talumäe

Protokollis: Victoria Mets

Algus kell 10.00, lõppes kell 12.30

**Päevakorras:**

1. Liidu liikmeks astumine ja liidust väljaastumine;

2. Eesti Juristide Liidu 36. aastapäevakonverentsi korraldamine;

3. Juristide klubi ürituste plaan.

4. Koolitused 2025. aastal.

1. Liidu liikmeks astumine ja liidust väljaastumine

Avalduse Eesti Juristide Liidu liikmeskonda astumiseks on esitanud Lana Leemets ja Ingrid-Helen Kikajoon.

Avalduse Eesti Juristide Liidu liikmeskonnast väljaastumiseks on esitanud Kristin Truus.

**Otsustati**: Võtta EJL noorliikmeteks vastu Lana Leemets ja Ingrid-Helen Kikajoon.

Rahuldada Kristin Truusi avaldus EJL liikmeskonnast väljaastumiseks.

2. Eesti Juristide Liidu 36. aastapäevakonverentsi korraldustoimkonna juht Rait Sannik andis ülevaate ettevalmistuste käigust. Konverentsi korraldatakse koostöös välis- ja kaitseministeeriumiga ning konverentsi pealkirjaks on valitud “Kaasaegse rahvusvahelise õiguse väljakutsed”. Programm on koos ja on olemas kokkulepped esinejate ja moderaatoritega. Õhtul pärast konverentsi toimub aastapäeva tähistamine, mille toimumise koht on veel täpsustamisel.

**Otsustati:**

Võtta esitatud informatsioon teadmiseks. Büroole panna kohustus reserveerida õhtuse ürituse koht.

3. Juristide klubi korraldamisel on pikaajaline traditsioon. Algavaks aastaks tegid juhatuse liikmed mitmeid ettepanekuid – kohtumised erinevate meediamajade esindajatega, saatkondade külastused.

**Otsustati:**

Võtta ettepanekud töösse.

4. Arutati erinevaid koolitusteks huvipakkuvaid teemasid ja võimalikke lektoreid.

**Otsustati:**

Esimene koolitus planeerida pärast koolivaheaega, märtsi esimesele nädalale.

*/digitaalselt allkirjastatud/ /digitaalselt allkirjastatud/*  Katarina Talumäe Victoria Mets

Koosoleku juhataja Protokollija